Fuj, ki fingott?
Jack, állj már le! Nem én!
Fuj!
Nos, srácok, a cél a világbajnokság?
Aha. Persze.
A szörf népszerűsége a 2000-es években nagyot robbant.
A szörfipar jelentős növekedésnek indult.
A QUIKSILVER EGYKORI CSAPATFŐNÖKE
A Quiksilvernél az volt a dolgom, hogy tehetségeket fedezzek fel.
Nagy mákunk volt, hogy leigazolhattuk ezt a három kölyköt,
Kanoa Igarashit, Leo Fioravantit és Jack Robinsont.
Jó esélyünk van arra, hogy egyikük világbajnok lesz.
TÍZSZERES VILÁGBAJNOK
Kelly, hogy tetszik New York?
Imádom, haver!
Jack, Kanoa és Leo.
Kis szarzsákok. Imádom mindet.
TIZENEGYSZERES WSL-VILÁGBAJNOK
- Mit csinál a kerék? - Semmit.
12 éves voltam, amikor a Quiksilver belépett az életembe.
Fontos pillanat volt.
Imádom.
Olyan fiatal voltam, hogy fel sem fogtam, mi történik.
Az első utam ősök nélkül.
Hát, szabadabb vagyok, meg azt csinálok, amit akarok.
Tök állat. Együtt nőttünk fel.
Együtt voltunk kiskölykök, rohangásztunk, szörföztünk.
Látták bennünk a lehetőséget már akkor is,
és egyengették az utunkat.
Ha a tehetséged felismerik,
és valaki úgy véli, el lehet adni veled a szörfös cuccokat,
már fiatalkorodban leszerződtetnek.
De ahhoz, hogy igazán sikeres legyél, a cég versenyeztetni akar,
és elindít a világbajnokságon.
Elsőként kvalifikáltam magam.
Kanoa Igarashi még csak tini,
de már szerepel a kvalifikációs tornán.
Leo két évvel utánam jött.
Ez Leo talán legjobb napja.
Amikor én bejutottam a vb-re, az olyan volt,
mint amiről egész életemben álmodoztam.
Jack idei kvalifikációja volt a kirakós utolsó darabja.
A 2019-es év bajnoka, Mr. Jack Robinson!
Már én is a nagyfiúk között vagyok.
Mindannyian egymás ellen versenyzünk. Nagyon vad. De tényleg.
Ezek a kölykök az aranykorban léptek színre.
Nagyon tehetségesek voltak.
Kilépsz a nagyszínpadra, a világ elé, indulsz a vb-n.
Jogos a kérdés: te vagy a következő nagy durranás?
Sikerek és kudarcok hullámain
Fiúból férfi
KALIFORNIA, USA
Most!
- Baszki, a gyűrűd! - Túl sok vagy, Keanu.
Csak védekeztem.
Kanoa a vízben!
Kanoa. Kanoa.
Igen. Jó az!
Ó, ez csodás.
KANOA SZÜLEI
Persze. Remek.
A nevem Kanoa Igarashi.
Huszonhárom éves profi szörfös vagyok.
A VILÁGRANGLISTA 9. HELYEZETTJE
Honnan kapta a Kanoa nevet?
Azt akartam, hogy szörfözzön,
ez pedig egy hawaii név.
És persze, Hawaii a legjobb hely a szörfözéshez.
A szüleim full japánok.
Az üknagyapám szamuráj volt.
Az anyai ágon van a családban egy jellegzetes soba tésztaétterem Tokióban.
Apám Japánban lett szörfös.
Anyám is elkezdett szörfözni, így találkoztak.
Úgy döntöttek, gyereket akarnak, és megosztani a közös szenvedélyüket.
Feladva mindent Kaliforniába költöztek, mielőtt megszülettem volna.
Biztosítani akarták a lehető legjobb lehetőséget,
hogy profi szörfös legyek.
Mindent egy lapra tettünk fel.
Ijesztő volt, mi?
Nem volt munkánk. Nem ismertünk senkit. Nem voltak rokonaink.
Nehezen illeszkedtek be a kaliforniai életbe. Túl őrült volt.
Nem beszéltek angolul, nem volt mögöttük tehetős családi háttér.
Éppenhogy csak túléltek.
Amit értem tettek, azt szavakkal soha nem tudom leírni.
Először a harmadik születésnapján állt deszkán.
És hatévesen volt az első versenye.
Meg is nyerte.
Kanoa Igarashi, hogy tanultál meg így szörfözni?
Apukám mondta, hogy így csináljam, meg amúgy.
- Ő tanított meg mindenre? - Aha.
Te vagy a világ egyik legfiatalabb szörföse?
Asszem.
Erről a srácról még sokat fogunk hallani.
Én így illeszkedtem be.
Ázsiaiként Amerikában felnőni
nem egyszerű, hiszen kilógsz mindenütt.
Egyszerre én lettem a menő csávó,
mert versenyeket nyertem, és szörföztem.
Durván felfigyeltek rám.
Hét-nyolc márka szabályosan licitált rám.
El is gondolkodtam rajta, miért fektetne bárki is pénzt egy 12 éves kölyökbe.
„Ez innentől nem vicc.”
És egyszerre én lettem a család fő bevételi forrása.
És igen, ezt a felelősséget már akkor éreztem.
- A ház a szüleidé? - Nem, Kanoáé. Mi lakunk nála.
KANOA ÖCCSE
Ja. Ez itt mind az övé.
Hát… Elég menő, nem?
Ő tervezte meg a ház belsejét. Szép, nem?
Aha. Az én kis menedékem.
Az első házamat 17 évesen vettem. Anyám sírva fakadt.
El sem tudta képzelni, hogy egyszer majd nem bérlőként él egy házban.
„Azt hittem, életem végéig fizethetem a lakbért.”
Az a legfontosabb, hogy a szeretteimről gondoskodhassak.
Így hálálom meg mindazt, amit értem tettek.
Bon appétit.
Finom.
Szerintem Kanoán óriási nyomás volt egész életében.
A szüleinek volt egy közös álma. „A fiunk világbajnok szörfös lesz.”
VISSZAVONULT HÁROMSZOROS WSL-VILÁGBAJNOK
A családodat képviselni a vb-n…
- Ide, aztán mehetsz. - Ja, ja.
Az országodat képviselni a vb-n…
Nem gondoltam, hogy ilyen sűrű lesz.
Sűrű.
Ez… hatalmas nyomást jelent.
Kanoa egy igazi japán szörfikon lett.
Ő diktálja a divatot,
a versenyeken Japánt képviseli elit sportolóként.
Ugyan sportoló, de a legtöbben
híres celebként kezelik. Mint egy sztárt.
Vannak szponzoraid, egy ország és a rajongóid
hajnal négykor kelnek, hogy megnézzék a versenyeidet.
Nagyon sokan számítanak rád.
Egész életemben ezt a súlyt kellett cipelnem.
A győzelemben mindenki osztozik velem.
A családom és a hozzám közel állók is.
De ez azt jelenti, hogy ha veszítek, akkor mindenki más is veszít.
- Mizu, ember? - Jöttök le?
Ja, ki akartam menni a vízre.
Gyere! Fasza lesz.
Jó, majd rád írok.
Azta, Kanoa felvette neked a telefont.
Kanoa felvette nekem a telefont, ami rém fura.
LEO BARÁTNŐJE
A VILÁGRANGLISTA 18. HELYEZETTJE
Sosem veszi fel, nem ír vissza.
Mikortól van ez így?
Onnantól, hogy kezdett jól menni neki a vb-n.
Akkor hirtelen zsenánt lett neki velem barátkozni.
Kölyökkorunkban állandóan egymással versenyeztünk.
Volt, amikor elrejtette a waxomat, a deszkáimat,
13 évesen lenyúlták a szörfruhámat.
Tartom, hogy ő nyúlta le.
Tudod, hogy ismerkedtem meg Kanoával?
- Gipszben volt a kezem. Eltört a csuklóm… - Aha.
…ő meg le akarta szedni rólam a törülközőt, miközben öltözködtem.
Én erre a gipszes kezemmel igyekeztem szájba vágni.
- Szabotáltam volna a karrierjét. - Így indult a barátságunk.
Kanoa az egyik legjobb barátom azóta is.
Közel állunk egymáshoz. Az utóbbi pár évben ő szintet lépett.
Kanoa Igarashi karrierje első győzelmére készül.
VILÁGBAJNOKI DÖNTŐ
Tavaly majdnem sikerült bekerülnie az első ötbe.
Ez eszement nagy dolog, és nagyon inspiráló.
Joe, ez a kölyök egyre jobb lesz.
Igarashi nagy győzelmet aratott a világbajnokságon,
pedig még csak 21 éves.
Iszonyú jól megy neki. Össze kell szednem magam, hogy beérjem.
Micsoda érzés!
Az előző szezon volt az első,
amiben elhittem, hogy helyem van a vb-n.
Hú! Hajrá, hajrá!
Ez az első győzelme, de ez még csak a kezdet.
Szóval le a kalappal a kölyök előtt!
Egyikünknek sem sikerült még bejutni az első ötbe.
Közel voltam hozzá, tavaly hatodik lettem.
Én voltam hozzá a legközelebb.
Mindannyian ugyanazért a helyért hajtunk.
WSL-VILÁGRANGLISTA
Kanoa nagyon közel van ahhoz, hogy bejusson az első ötbe,
de az évkezdet nem igazán sikerült neki.
Év közben kell javulnia, hogy visszakapaszkodjon.
VISSZAVONULT WSL-SZÖRFÖS
Nagyon vártam Jack bemutatkozását a vb-n.
A VILÁGRANGLISTA 21. HELYEZETTJE
De az eredményeit látva, hát, sokkal többet vártam tőle.
Hajlítsd be a térded! A labdát nézd! A célpontra figyelj!
Tőle várták a legtöbbet,
de a helye egyáltalán nem garantált a vb-mezőnyben.
Három, négy, öt, hat.
A vb felénél vagyunk, most dőlnek el a dolgok.
Hogy ki marad, ki megy, satöbbi.
Remek. Válts állást!
Sokan mondják majd, hogy milyen nehéz lesz, de…
őszintén szólva, jól érzem magam, szóval igyekszem koncentrálni.
Lazábban lélegezz!
Koncentrálj a légzésedre, tesó!
Keményen edzettem, nem akarok kiszállni.
Nem is gondolok rá. Nem hagyom, hogy a gondolat megzavarjon.
Össze kell szednie magát, mert ki fog zúgni a vb-ről.
Leónak nagyon nem ment a szezon elején.
Most éppen 18. vagyok a világranglistán.
A tehetségéhez mérten kellene versenyeznie.
Nem csúszhat be újabb rossz eredmény.
Mindhármójuknak bizonyítani kell,
nemcsak saját maguknak, de a szponzorok és a világ előtt is.
Az évadból már csak három verseny van hátra.
Össze kell kapniuk magukat, megbirkózni a nyomással,
és emlékezetesen versenyezni.
Üdv mindenkinek Kaliforniában, Lemoore-ban…
VILÁGBAJNOKI SOROZAT 9/6
…az Adobe támogatásával rendezett Jeep Surf Ranch Pro versenyen.
Nagy a nyomás.
A fiatal versenyzőknek most nagyon kellenek a pontok.
Ilyenkor már érezhetően nő a nyomás.
A Surf Ranch mesterséges hullám,
amit tíz év alatt építettünk.
Nehéz összevetni ezt a hullámot a természetesekkel.
Elég annyi, hogy nem egyszerű hullám.
Az alapötlet, hogy mindenki ugyanolyan hullámon menjen,
és bemutathassa minden trükkjét, fortélyát.
Így valóban a tudás dönt.
Ez a hullámgép.
Gombnyomásra jön a tökéletes hullám.
Reméltem, hogy Kelly nem nyer.
Odaveri ezt a futamot.
- Reméled, hogy nem nyerek? - Ja.
Mer’? Ki nyerjen? A kurva Medina?
Már vagy négy versenyt nyert!
Kanoa.
Neked tuti csókos gombot nyomnak.
Viccelsz? Ez most mi?
Az óceánban egymás ellen megyünk.
Megtalálod a hullámodat, magad alakítod ki a lehetőségeidet.
A Surf Ranchen egyedül vagy a vízben, így a nyomás is nagyobb.
Készen áll a versenyző? A hullám elindult!
Ülsz a medencében, és meghallod, hogy jön a hullám.
Akkor van még fél perced.
CT 3 hullám, 30 másodperc.
Amikor megjön a hullám, onnantól nincs hová bújni.
Jesszusom!
- Épp fordult… Ó! - Ó! Bevágott!
A legnagyobb különbség a Surf Ranchen, hogy tabellarendszerű.
Nemcsak egy ellenfél ellen mész…
WSL-FŐBÍRÓ
…hanem az egész mezőny ellen.
Oda kell tenniük magukat, ha ki akarnak tűnni.
Tudod, mi a dolgod. Ne agyald túl!
RICHARD ’KUTYA’ MARSH LEO EDZŐJE
Menetkészen szállj vízre, oké? Hallgass az ösztöneidre! Menni fog.
A nyolc legmagasabb pontszám jut be az elődöntőbe.
Sok szerencsét, haver!
Ragadj a deszkára, érezd a szélét, és tedd oda magad, tesó!
Más itt a nyomás…
KANOA EDZŐJE
…a világ legjobb szörfösein.
Kanoa Igarashi.
Rá érdemes odafigyelni. Akár az egész versenyt is megnyerheti.
Mindenképpen az első ötbe akar jutni,
de ehhez itt az első két hely valamelyike kell.
1. FORDULÓ
Csináljuk!
Nyerd meg, haver! Akard!
Tudom, mit kell tennem, tudom, hogy kell versenyeznem.
És bízom magamban.
Készen áll a versenyző?
A hullám elindult.
Rakenroll!
Lássuk, mit tud Kanoa Igarashi!
Koncentrálsz, és mindent kiadsz magadból.
Azt akarom, hogy a szüleim büszkék legyenek rám. Nem fogok leégni.
Nekik köszönhetem, hogy itt vagyok.
Gyors. Van hullám bőven, amivel dolgozhat.
- Összejön az! Meg is van! - Rükvercben jön ki belőle.
BÍRÓI SZOBA
Remekül kezdődik a reggel. 7,83.
Simán benne van az első nyolcban.
Mehet tovább a következő körbe.
A következő versenyző Leo Fioravanti.
Gyerünk, haver! Hadd szóljon! Jó mulatást!
Bármelyik lehet az utolsó versenyed. Mindent beleadsz.
Itt kell a jó eredmény, mert durvul a helyzet.
Nincs miért visszafogni magad.
Szépen halad a hullámon.
A végét tökéletesen kell odatenni.
A befejezés létfontosságú.
Fioravanti gyors fordulókkal operál.
Tessék, egy kis hiba is elég, hogy odalegyen az egész.
A befejezések sokba fognak még kerülni.
Sajnálatos, de ez van. Ez nem elég a továbbjutáshoz.
Pedig magas pontszám lett volna.
Rossz lehet ilyen korán kiesni.
Ez sokáig megmarad majd Leonardo Fioravantiban.
Bizony.
Nem bírtam a nyomást.
Faszom!
Szívszorító.
Kegyetlen világ a profi szörfé. Ilyenkor beindulnak a negatív gondolatok.
Eszedbe jut, hogy kieshetsz a vb-ről, otthagynak a szponzorok.
Nem fektetsz úgy pénzt semmibe, hogy cserébe ne várnál el eredményt.
A nagy szponzorok eredményt várnak.
Ezek az elvárások néha maguk alá temetik a szörföst.
Egyáltalán nem érzem úgy, hogy a tehetségemhez mérten versenyzem.
Erősebben és jobban kell visszatérned.
Elég jó vagy ahhoz, hogy bejuss az első ötbe.
Igen.
LEO NEVELŐAPJA
Szeretném, ha Leo világbajnok lenne.
Minden megvan benne hozzá.
Csak oda kéne tennie magát, jó nagy tököt növesztenie, és nyomnia.
Sajnálom Leót.
Az idény közepén vagyunk. Nem alakul túl jól az év neki.
Régen féltékeny voltam a sikereire.
Most leginkább drukkolok neki.
Érettebbek vagyunk, agyilag is.
Jack Robinson következik.
A tét: bent maradni a világbajnokságon.
Jack tízévesen a csapattársam volt, és rendesen nyugtalanító érzés volt,
hogy annyira fiatalon olyan tehetséges volt.
Nagyon kedvelem a kölyköt.
Drukkolok a sikeréért.
JACK FELESÉGE
Hatalmas az elvárás, így a nyomás is,
ami kívülről, az emberek, a rajongók felől jön.
A hullám elindult.
Ha hamarabb hiszel a sajtódnak, mint saját magadban,
akkor komoly bajban leszel.
Teljesítenie kell egy gyakorlatot.
Előkészül.
Itt kapod meg az utolsó nagy lökést.
Na, mi lesz ebből? Kifordult!
A bírók nagyon odafigyelnek a gyakorlatok lezárására.
- Majdnem megvolt. Annyira… - Tudom.
Tök szomorú.
Jack Robinson egy pontot kap.
Elrontotta, és kiesett.
Robinson nagyon frusztrált.
Döntő pillanat ez Jack Robinson karrierjében.
A 2022-es vb-re való kvalifikáción múlik a karrierje.
Oda kell tenni magad. Ez az igazi próbatétel.
Össze kell szedni magadat, hogy a mezőnyben maradhass.
Haza akarsz menni?
De a kamerák nélkül.
Oké.
Jack esetében a kérdés mindig is az volt,
hogy mi fogja vissza.
Született tehetség,
de mentálisan nem elég kemény.
Jack lassan kifut az időből.
A vb nagyon kemény.
Az első évben folyamatosan szívtam,
mégis itt vagyok, és az első ötbe is bejuthatok.
Csak az első év nagyon durva.
Remélem, hogy Jack nem veszi nagyon a szívére.
Remélem, hogy ami most van, nem állítja földbe a karrierjét.
Oké. Sziasztok!
ELŐDÖNTŐK
Üdv mindenkinek a Jeep Surf Ranch Pro elődöntőjében!
Nyolcan maradtak.
Kanoa Igarashi következik.
Nagyszerű formát mutatott a Surf Ranchen.
Kanoa Igarashi tudja, egy esetleges győzelemmel
az első ötbe jutása csaknem garantált.
A Surf Ranch nagy lehetőség számomra.
Az utolsó pillanatig küzdeni fogok.
Ha szorult helyzetbe kerül,
és nagy a nyomás rajta,
akkor elszabadul az energiája, és ezt mindig szívesen látom.
Erős kölyök. Szerintem szereti a nyomást.
Ahogy te is mondtad egész évben, tesó.
- A top ötért, top háromért jöttél. - Ja.
Mit tennének a menők ebben a helyzetben?
Kurvára odateszik magukat. Durván.
Gyerünk, Kanoa!
Nos, lássuk! Eljött Kanoa Igarashi nagy pillanata.
Rakenroll!
Csak idő kérdése, mire Kanoa mindenkit lezúz.
Az életem a versenyről és az eredményről szól.
Ha nem jók az eredményeim, nem teljesítek elég jól.
Ő az egyik olyan, aki a hullámtörésen is felmegy a levegőbe.
És tessék!
Így kell mindent egy lapra feltenni.
Ez a fiatalember tudja, mi forog kockán.
- Gyerünk! - Toljad!
Hű!
Nem semmi befejezés.
Csodásan ment.
Ez hihetetlen! A kölyök totál kattant!
Állati nagyot ment.
Úgy látom, elégedett magával.
Vigyorog, szóval bízik a gyakorlatban.
Az öt bírón múlik minden.
Oké, nagy pillanat ez Kanoa Igarashinak. 7,57 pont kell neki.
Hány pont ez?
- Felső harmad. - Ja, ja, nyolcas, vagy feljebb.
Tuti, hogy az lesz.
- Ez elég jó volt, nem? - Haver, ez eszement volt!
8,93! A legmagasabb szólóhullámos pontszám az elődöntőben.
Igen!
Már csak két versenyző van hátra.
Ha itt nem értem volna el jó eredményt,
akkor annyi lett volna az ötbe jutásnak.
Erre tessék, megint ott vagyok.
Na, lássuk! Medina a hullámon.
Bumm! Ez komoly?
9,27 Gabriel Medinának. Már ő vezet.
Filipe Toledo, egy nagy mozdulat! Jó a vége!
Hát, Kanoa joggal stresszelhet.
Egy kilences kellett neki.
Szerintem meg is kapta.
Bumm! Pofonegyszerű ez. Filipe Toledo 9,57 pontot kapott.
- Hú, ez nem semmi. - Azta!
Teljesen megérdemelt. Nos, ezzel vége az elődöntőnek. Most…
Gabriel Medina és Filipe Toledo…
Kanoa a harmadik helyre esett vissza.
Nagyon sokat kell dolgoznom. A felkészülésre kell koncentrálni,
sokat edzeni, szóval nem sokat fogok aludni.
De ez kell az ötbe jutáshoz.
Kanoa Igarashi feljött a világranglista hatodik helyére.
Egy hellyel lemaradva a Rip Curl WSL ötös döntőjéről.
Kanoa remekelt a Surf Ranchen,
de még nem jutott be a döntőbe.
Itt van aztán Jack Robinson és Leo Fioravanti.
Ők ketten nem hozták az elvárásokat.
A kiesés mindenkit veszélyeztet.
Késhegyre menő küzdelem ez,
akár lent, a bennmaradásért, akár fent, az első ötbe jutásért.
Centiken múlhat az egész.
NYUGAT-AUSZTRÁLIA
Iszonyú zabos voltam Surf Ranch után.
Nem hittem el, hogy ennyire gyenge voltam.
A ranglistán öt helyet estem vissza.
Nem tudtam mit kezdeni az ideggel, a feszkóval. Nem ment.
Nagyon közel vagyok ahhoz, hogy kiessek a vb-ről.
Itt tartok most.
Jack Robbo… Nagy tehetség volt gyerekként,
de megmaradt nagy ígéretnek.
Remek free szörfös,
de ami a versenyzést illeti, hogy is mondjam, átlagos volt.
Végül csak kvalifikálta magát,
és ismét azt a szenvedélyt láttuk, amit gyerekkorában.
„Vajon elérheti azt, amit 12 évesen jósoltunk neki?”
Nyolcévesen egy két és fél méteres, kőkemény hullámon tolta.
JACK EDZŐJE
Állt a deszkán, mint a cövek, iszonyú magabiztosan.
És tolta a trükköket egymás után.
Azt sem tudtam, melyik bolygón vagyok.
Full kattant. Sosem láttam még ilyet.
Az ilyen korú gyerekek általában nyugisabb parton szörfözgetnek.
MANAPSÁG
Olyan, mintha már nagyon régóta
benne lenne a szörfelitben.
De ezzel együtt a mai napig ugyanúgy stresszel,
mint amikor újoncként rivaldafénybe került.
„Ez az, itt a helyem. Erre születtem.”
Oké, nagyobb rajta a nyomás, mert sokkal többet várnak el tőle.
Mai vendégem egy olyan szörfös,
aki, az elmúlt két évtizedet figyelembe véve,
bárki másnál többet volt az iparági rivaldafényben.
Még tinikora előtt nagy cégekkel kötött szerződést,
a világ legjobb szörfösei mentorálták.
Címlapokon szerepelt, sokat utazott.
És ez nem egyszerű.
Jack Robinson, a 2021-es vb-újonc a The Lineup vendége.
Kösz, hogy itt vagy velünk.
Ja, tök izgis.
Milyen családban nőttél fel?
Milyen volt, amikor fiatalabb voltál? A szüleid?
Gyerekkorom óta ezt csinálom.
Apám volt az, aki meglátta bennem. Szerintem ez volt az álma.
TREVOR ROBINSON JACK APJA ÉS ELŐZŐ MENEDZSERE
Tudta, hogy ezt csak teljes szívvel lehet csinálni.
- Trevor kiment a vízre. - Ott van kint.
Én egy kis hullámot csíptem meg, ő még kifelé evezett.
Épphogy elkerültük egymást.
- Hót random. - Ja.
- Tök epic, hogy kiment. - Gyakran szörfözik.
- A nagyoknak is nekimegy. - Tényleg?
Ja.
Fiatalon is profi szörfös akart lenni?
Ez az ő álma volt, vagy a tiéd is?
Szerintem közös.
Azt hiszem, az ő álma volt, de magamévá tettem,
és ez azóta sem változott.
Lehet, ugyanezt akarta ő is, amit én csinálok.
El akart jutni oda, ahol én tartok.
Lehet, azért tűnt sokkal komolyabbnak, mint kellene.
Mert akkor most kinek az álmáról is van szó?
- Kemény lehet. - Az.
Mert, tudod, amikor a családról van szó…
Brutális az őszinteség.
Kemény volt velem, az tuti.
Soha nem voltam elég jó neki, állandóan többre vágytam.
Jól vagy?
Jól.
Tudom. Jól érzed magad, igaz?
- Hol a kocsi? - Arra.
Oké, elkísérlek, és beszélünk, jó?
Megyek a kocsihoz,
mert haza kell mennem.
Oké.
A lélegzetvételre figyelj, és nem lesz gáz!
Jó leszel. Tudom.
- Jól vagyok. Nincs gáz. - Figyelj…
- Írj rám, mielőtt hívsz! - Oké.
- Oké. Gratula! - Semmi gáz.
Már nem apámmal utazom együtt.
Végül is a vízben is rajtam múlik minden.
Változást akartam. A magam ura akartam lenni.
JACK HÁZA MARGARET RIVER, NYUGAT-AUSZTRÁLIA
Jó itt.
Távol mindenkitől.
Miről dumáltatok a podcastban?
Például arról, hogyan nőttünk fel Leóval és Kanoával,
és mekkora a nyomás rajtunk, meg a szponzori szerződésekről.
És akkor elővették a szülőket…
- És feljött apád is? - Ja.
Szem előtt voltál gyerekkorod óta. Apád is.
Persze hogy kíváncsiak.
Ja, elég egyedi helyzet.
Ja.
Nem foglalkozhatok a másokra nehezedő mentális nyomással.
Koncentrálnom kell. Nem kell a külső befolyás.
Rám koncentrálj!
Nem egyszerű, de ezt akarom csinálni.
Jack apja elkötelezettje volt a fia szörfálmainak…
SZÖRFÖS ÚJSÁGÍRÓ
…és bejárta a világot Jackkel, annak tinikorától kezdve.
El kell jönnie annak a napnak, amikor Jack a saját lábára áll.
Mostanra azonban simán meginoghatott az önbizalma,
volt pár rossz eredménye.
És az apja nélkül
vajon ki tud jönni ebből a hullámvölgyből?
MEXIKÓ
ÜDVÖZÖLJÜK A SZÖRFÖSÖKET
A három amigo, mi?
- Valami könnyűt, Kanoa! - Ja.
Együtt nőttünk fel.
Ja.
Állandóan hajtottuk egymást.
Tök vad.
Remélem, hogy tíz év múlva
ugyanígy beszélgetünk majd, sörözünk,
és a vb-címeinkről sztorizgatunk.
Ez tök állat.
Kellyben mennyi van még?
- Egy arany tutira. - Ne már, lassan 50, nem?
- Ötven? - Ja.
- Hány évesek… Huszonhárom, 23, 23? - Ja.
Kétszer olyan… Én és te együtt…
- Azaz mi… Két és fél belőlünk. - Ja, annyi.
Viszont ő sokkal állatabb, mint feltételezzük.
Megkérdőjelezed Kel bácsit?
Visszajut hozzá, és agyonvág az egyik futamban.
El is mondom neki, amint ráírok.
VILÁGBAJNOKI SOROZAT 9/7
Üdv a mexikói Oaxacában! Barra de la Cruz ad otthont
a Quicksilver támogatásával rendezett Corona Open Mexico versenynek,
a vb hetedik állomásának. A finisben vagyunk.
Pár napig nagyon nyomni fogom.
Hátha lesz pár cső is.
Egész reggel remek teljesítményeket láttunk,
és ez a trend folytatódhat majd a többi napon is.
A nagymenők mind továbbmentek.
Kelly Slater, Gabriel és Ítalo is.
A 32 között Kolohe Andino és Kanoa Igarashi csap össze.
- Oda kell tenned magad. Nagyon. - Ja.
Nagy pillanat ez Igarashinak, így, hogy a ranglista hatodik helyén áll.
Egy helyre a döntőtől.
Nyernie kell,
ha részt akar venni a Rip Curl WSL döntőjében.
Szerintem be fogok jutni.
Egész életemben erre a pillanatra készültem.
Ez az én napom. Az esélyem, hogy bekerüljek az első ötbe.
- Mizu? - Oké.
Tedd oda magad!
1. FORDULÓ
Harmincöt perces futamok, a két legjobb hullám számít.
Na, hajrá, szamuráj!
Igarashi már a deszkán, és keresi a lehetőséget.
A 2 LEGJOBB HULLÁM
6,83. Kanoa vezet.
Végig rajta volt a hullámon. Remek kis futam ez.
Kolohe Andino párszor volt már az első ötben.
Bárkit meg tud verni adott napon.
Egyikük sem akar veszíteni.
Kanoa Igarashi. Hatalmas hátraarc
a verseny egyik legjobb futamában.
Fontos menet ez Kolohénak.
- És a vége egy kifordított libikóka! - Hihetetlen!
Nem lennék a bírók helyében!
Nem lehet könnyű a pontozás.
Hadd halljuk már!
VÉGEREDMÉNY
Pusztító vereség Igarashinak.
Kiesik a mexikói versenyből. Nem jutott be a legjobb ötbe.
Faszom!
Brutális.
Vannak elvárásaid…
a szponzoroktól, a családtól, a barátoktól.
Anyámék felkeltek hajnal négykor, és kitépték a hajukat,
miközben én a világ túlsó végén versenyzek.
És valahogy meg kell birkózniuk ezzel… Amikor kikapok,
úgy érzem, több ezer embert hagyok cserben.
Ha a tehetségedet már nagyon fiatalon elismerik,
akkor az a kimondatlan elvárás, hogy világbajnok legyen belőled.
És úgy érzed,
hogy ez az egyetlen elfogadható eredmény.
Jól vagytok?
A TELEFONBAN: KANOA SZÜLEI
Nagyon szomorú vagyok.
Nem akarom folytatni.
Minden, amit eddig tettem, a rengeteg befektetett energia…
és ez a vége.
A hullámvölgyeket nehezen viselem.
Nem tudom, akarom-e tovább csinálni.
Sírni tudnék.
Üdv ismét Barra de la Cruzban, Mexikóban!
Az olyanoknak, mint Leonardo Fioravanti és Jack Robinson,
nagyon kellenek az eredmények. Nem az első ötbe jutásért,
hanem a jövő évi kvalifikációért.
Amikor sok a zaj körülötted,
a szponzorok, és így tovább, nagyon nehéz koncentrálni.
De rájöttem, hogy nincs más választásom.
Figyelmen kívül kell hagyni őket, és csak a saját dolgaimmal törődni.
A többi szörfössel sem foglalkozom,
nem érdekel, mi történik.
Csak a saját dolgaim érdekelnek.
Nagyon keményen megdolgoztam ezért. Eljött az én időm.
A világ szeme Jack Robinsonra tapad.
Most kell megmutatnia, mit ér.
1. FORDULÓ
Jack Robinson.
Nem tudott a deszkán maradni.
Úgy érzem, amint sikerül magamra találni,
és megszokom a helyzetet, onnantól nem érdekel, mit gondol más,
csak az, amit én csinálok.
Így biztosítom magamnak az esélyt a sikerre.
Mindjárt szívrohamot kapok.
Robinson a deszkát fogva, a levegőben kifordulva ugrik.
Csodás volt a befejezés is.
Uralja a futamot.
Ez a sebesség bármihez elég.
Fordulhat lent, felcsúszhat a tetejére, majd onnan le, befeküdhet a hullámba.
Lenyűgöző utolsó hullám!
VÉGEREDMÉNY
2. FORDULÓ
Nagy hullám, fontos hullám jön Jack Robbónak.
Újabb lehetőség a belső oldalon.
Az egyik legmagasabb szólóhullámos pontszám a versenyen.
VÉGEREDMÉNY
NEGYEDDÖNTŐ
Nagyon bejön az az éhség, amivel rávetette magát a hullámokra.
Ausztrália vagy a Surf Ranch óta nem láttuk ilyennek Jack Robinsont.
VÉGEREDMÉNY
ELŐDÖNTŐ
Jack Robinson az egyik legjobb csőmenő a mezőnyben.
Robbo kirobban a csőből, és máris felmegy egy függőleges figurára.
Jack Robinson ezzel bent is van a döntőben.
VÉGEREDMÉNY
Szép volt, Jack!
Bent vagy a döntőben!
Ez Robinson egyéni legjobbja.
Nagyjából ezt vártuk Jacktől egész évben.
- Micsoda menet volt, tesó! - Faszom, állati volt!
Jack tudja, hogy ez még nem az út vége.
Most következik a második elődöntő.
Leonardo Fioravanti vagy Deivid Silva lesz Jack ellenfele.
ELŐDÖNTŐ
Nagy a tét.
Leóval mindig jó futamokat mentünk.
Jó lenne ellene menni a döntőben.
Másfél perc még.
Fioravanti az egyik legmagabiztosabb versenyző.
Kivárja a megfelelő hullámot. Bár ezzel a módszerrel
- vesztett már el futamot… - Ja.
…mert olyan hullámra várt, ami nem jött.
Deivid Silva. Egyenetlen a teljesítménye, de amikor számít, villant.
Nagyon-nagyon fontos ez a pontszám miatt.
VÉGEREDMÉNY
Deivid Silva az elődöntőben legyőzte Leo Fioravantit.
Faszom!
Mindenki másképp dolgozza fel a vereséget.
Mivel rengeteg munkát fektetünk bele, nagyon szeretnénk győzni.
A szörfben többet buksz, mint nyersz.
A szörf már csak ilyen.
A dolgok jó oldalát nézve a harmadik hely nagyon jó eredmény.
Szerintem annál jobban mentél,
de nem volt megfelelő hullám.
- Oké? - Ja, tudom.
- Fel a fejjel! - Kösz, Kutya!
Amire Leo mindennél jobban vágyik a vb-n,
az az egyenletesség.
A görbéje most úgy mozog, mint egy jojó.
Idén igazolta, hogy van helye a mezőnyben.
Ez nagy lökést ad neki.
Idén nem jöttek az eredmények.
A tízben akartam végezni,
de nem jött össze.
Nem mennek egyszerűen a dolgok.
Fel kell szívnom magam, és jövőre keményen fogok dolgozni.
Itt a pillanat, amire vártunk.
Deivid Silva és Jack Robinson egymás ellen a döntőben,
hogy karrierjük első vb-versenyét megnyerjék.
Drukkolok Jacknek a jó eredményért. Olyan rosszul megy neki!
Jó, nem annyira rosszul, de nem is úgy, ahogy szerette volna,
szóval remélem, összejön neki.
Pontban 10.40-kor indítjuk őket.
Az jó lesz.
Minden futamomat megnyertem. Nem görcsöltem rá.
Nem gondoltam a szponzorokra, semmi ilyesmi.
És ha az agyad a helyén van, a szörf is könnyebben megy.
Szállj, szállj, szabad madár!
Így lesz versenyzőből sztár, Joe.
Néha találsz egy csiszolatlan gyémántot a ranglistán,
aki az utolsó egy-két versenyen tud nagyot villantani.
Robinsonnak komoly esélye van. Lássuk, él-e vele!
DÖNTŐ
Robinson a győzelemmel kvalifikálná magát a következő vb-re.
És most fel a levegőbe!
Lenyűgöző rajt az ausztráltól.
Az első hullámmal máris nyomás alá helyezte Silvát.
Klasszikus, szép ugrás.
Tökéletes leérkezéssel.
Micsoda teljesítmény Silvától!
Na, lássuk!
Csodás csőben siklás Jack Robinsontól.
Meglesz a rükverc a levegőben.
Micsoda kombináció Jack Robinsontól az utolsó hullámon!
A LEGJOBB 2 HULLÁM EREDMÉNYE
Robinson vezet.
Hú, milyen kis különbséggel!
Ez az, haver!
Micsoda pillanat lesz ez, ha nyer, Joe!
Ötven másodpercre van a győzelemtől.
Győzelemre állunk!
Öt, négy, három, kettő, egy.
Az ausztrál újonc megnyeri
élete első vb-versenyét!
A Corona Open Mexico nyertese: Jack Robinson!
Igen!
Nagyon megérdemelte!
Az első fordulótól kezdve minden futamot megnyert.
Nagyon büszke vagyok Jackre.
Izgis nézni, ahogy szörfözik, különösen úgy, hogy együtt nőttünk fel,
és együtt versenyeztünk.
Ha nyer valaki a mi kis triónkon belül, annak örülünk, ha kicsit fáj is.
De nem baj, mert ha ő jól teljesít, akkor mi is lehetünk jók.
Ez az, Jack! Igen! Hú!
Pont, amikor a legfontosabb volt, akkor nyert,
ami nagyon fontos neki lelkileg.
Igen, Jack!
Ez is csak azt bizonyítja… hogy miért vannak elvárásaink.
Jack, lehet mosolyogni, lehet ünnepelni,
mert te vagy a Corona Open Mexico bajnoka!
Gratulálok!
Ahhoz, hogy világbajnok lehess,
meg kell birkóznod a reflektorfénnyel,
és az ezzel járó nyomással.
A győzelem nem csak azon múlik, hogy jó szörfös vagy.
Mentálisan kell megerősödnöd.
A dolgok sokat változtak az elmúlt néhány évben.
A győzelemmel megelőztem az ütemtervemet.
Az ember néha azt hiszi, hogy készen van, de ez nem mindig igaz.
De azt hiszem, kezdem megtalálni a tempómat.
Viva Mexikó, mi? Ugye?
Akárhogy is nézzük,
elég erős és érett vagyok ahhoz, hogy azzal nyugtassam magam:
„23 éves vagyok. Ez maraton, nem sprint.”
De jövőre jobban oda kell tennem magam.
Mindent hajlandó vagyok feláldozni a világbajnoki címért cserébe.
A KÖVETKEZŐ RÉSZBEN
Bármikor kerültem a cím közelébe, valami közbejött.
Filipe nem tud kilépni honfitársai sikereinek árnyékából.
Gabrielnek kettő is van. Ítalo most nyerte meg az övét.
Felipe addig szorul háttérbe, míg meg nem nyeri a vb-t.
Van mit bizonyítanom.
A feliratot fordította: Varga Attila